《舟游看山侄仲行业宣偕同袍周茂才载酒候登古文洲》
明代·区元晋

晓霜铺径薄于纱，路绕云根别有家。望断烟霞连紫极，坐惊蓬岛落天涯。

禽声讶客穿珠树，石势维舟障雪花。千载灵峰留宝藏，祇应玄览待张华。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。